טור מנוקד אבן העזר ט
אִשָּׁה שֶׁנִּשֵּׂאת לִשְׁנַיִם וָמֵתוּ - לֹא תִּנָּשֵׂא לִשְׁלִישִׁי, שֶׁכְּבָר הֻחְזְקָה לִהְיוֹת אֲנָשֶׁיהָ מֵתִים.

וְאִם נִיסֶּת לִשְׁלִישִׁי - כָּתַב אֲדוֹנִי אָבִי זַ"ל שֶׁכּוֹפִין אוֹתוֹ לְהוֹצִיא דַּחֲמִירְתָּא סַכַּנְתָּא מֵאִסּוּרָא, וּכְמוֹ שֶׁבֵּית דִּין חַיָּיבִין לְהַפְרִישׁ הָאָדָם מֵאִסּוּר כָּךְ חַיָּיבִין לְמוֹנְעוֹ שֶׁלֹּא יִפְשַׁע בְּעַצְמוֹ.

וְאִם הִכִּיר בָּהּ - יֵשׁ לָהּ כְּתוּבָה. לֹא הִכִּיר בָּהּ - אֵין לָהּ כְּתוּבָה. אֲבָל מִשֵּׁנִי יֵשׁ לָהּ כְּתוּבָה, אַף עַל פִּי שֶׁלֹּא הִכִּיר בָּהּ.

וְאִישׁ שֶׁמֵּתוּ לוֹ שְׁתֵּי נָשָׁיו - אֵין צָרִיךְ לִמְנֹעַ מִלִּשָּׂא הַשְּׁלִישִׁית.